AFRIKAANSE OPSOMMING: Transversaal opgewekte atmosferiese (TOA) CO2 lasers het breë toepassing in industrie ennavorsing en toon baie potensiaal. Die gebruik van hierdie lasers word egter ingeperk deur twee kern probleme: die opwekkingstroombaan en die metode waarmee die lasermedium vooraf geïoniseer word. Byvoorbeeld kan die algemene “thyratron” gebaseerde opwekkers nie byhou wanneer die herhalingstempo te hoog raak nie. Sodoende is daar ’n behoefte vir die ontwikkeling van nuwe tegnologie en beter opwekkingstegnieke. In hierdie tesis word die ontwikkeling van ’n effektiewe opwekker, met slegs vaste toetstand skakelaars, vir ’n TOA CO2, asook die evaluering van ’n miniatuur TOA CO2 laser wat met ‘n vooraf geïoniseer word deur ’n korona ontlading voorgelê. Die opwekkerstroombaan bestaan uit ’n geïnsuleerde hek bipolêre transistor (IHBT) as die primêre skakelaar, twee vlakke van magnetiese puls kompressie (MPK) en ’n vinnige puls transformator. Drie tipes magnetiese kerne wat gebruik kan word in die MPK netwerk en die transformator is eksperimenteel ondersoek. Die yster gebaseerde nanokristalyne ferromagnetiese materiaal, FINEMET het die beste eienskappe getoon vir hierdie toepassing en is gevolglik gebruik in die ontwikkeling van die opwekker. ’n Miniatuur TOA CO2 laser met ’n oppervlak-geleier korona vir vooraf ionisasie is ondersoek en die resultate is vergelyk met die van ’n vorige TOA CO2 sisteem wat werk met ’n reeks vonkgapings vir vooraf ionisasie. Die korona vooraf ionisasie sisteem bestaan uit ’n keramiek buis (Al2O3) en ’n fyn geleier wat gespan is oor die oppervlak van die buis. Wanneer hierdie hoogs effektiewe dog eenvoudige vroeë ioniseerder aangewend word het ons puls energieë gemeet van 230 mJ met ’n pulslengte van ~70 ns uit ’n ontladings volume van 50 cm3. Ons het bevind dat hierdie energie hoër is as die energie verkrygbaar vanaf die laser met dieselfde ontladings volume wat die vonkgapings gebruik vir vooraf ioniseering . Verder is bevind dat die ontladingstabiliteit drasties beter was. Hierdie resultate kan vervolgens gebruik word as ’n verwysing wanner volskaal laser sisteme met korona vooraf ionisasie ontwikkel word.